 Abụ Sọlọmọn 5  Abatawo m nubi m a gbara ogige, nwanne m nwaanyị, nwaanyị m na-alụ ọhụrụ. Ewerewo m ihe m na-esi ísì ụtọ bụ mea, kparakwa ahịhịa m nke na-esi ísì ụtọ. Arachawo m mmanụ aṅụ m, taakwa ụgbụgbọ ya; aṅụwo m mmanya m na mmiri ara ehi m.Ana m arahụ ụra, ma obi m mụ anya. Ana m anụ ụda aka onye m hụrụ nanya na-akụ!Eyipụwo m uwe mwụda m. Olee otú m ga-esi yiri ya ọzọ? Asawo m ụkwụ m. Olee otú m ga-esi metọọ ya?Onye m hụrụ nanya seere aka ya noghere ibo ụzọ, ahụ wee malite ịgba m ghara ghara.Mụ onwe m biliri ọtọ ka m megheere onye m hụrụ nanya ụzọ, ihe na-esi ísì ụtọ bụ mea wee si naka m na-agụsị, mmanụ mea sikwa na mkpịsị aka m na-atapụ, na-atasa noghere ugodi.Mụ onwe m wee megheere onye m hụrụ nanya ụzọ, ma onye m hụrụ nanya anọkwaghị ya, ọ pụọla. Obi mapụrụ m mgbe o kwuru okwu. Achọrọ m ya, ma ahụghị m ya. M kpọrọ ya òkù, ma ọ zaghị m.Ndị nche ndị na-agagharị nobodo hụrụ m. Ha tiri m ihe, ha merụrụ m ahụ. Ndị na-eche mgbidi nche dọọrọ ákwà m gbokwasịrị nahụ.Ụmụ nwaanyị Jeruselem, emewo m ka unu ṅụọ iyi na ọ bụrụ na unu ahụ onye m hụrụ nanya, gwanụ ya na ịhụya eriela m obi.Olee ihe onye ị hụrụ nanya ji kara onye ọ bụla ọzọ a hụrụ nanya, gị nwaanyị kacha ụmụ nwaanyị niile mma? Olee ihe onye ị hụrụ nanya ji kara onye ọ bụla ọzọ a hụrụ nanya, nke mere i ji mee ka anyị ṅụọ ụdị iyi a?Onye m hụrụ nanya na-eti ka ọnwa, na-achakwa uhie uhie, ọ bụ ọpụrụiche netiti puku ndị ikom iri.Isi ya bụ ọlaedo, ọlaedo a nụchara anụcha. Ntutu isi ya bụ ụyọkọ mkpụrụ nkwụ. Ntutu isi ojii ya dị ka ugoloọma.Anya ya yiri nduru ndị nọ nakụkụ ọwa mmiri, bụ ndị nọ nọnụ ọnụ ya na-asa ahụ nime mmiri ara ehi.Ntì ya yiri ala ubi a kọrọ akọ nke a kụrụ ahịhịa na-esi ísì ụtọ, bụ ụlọ elu nke ahịhịa na-esi ísì ụtọ juru. Egbugbere ọnụ ya bụ okooko lili, nke mmanụ mea si na ya na-atasị.Mkpịsị aka ya bụ ọlaedo, nke nwere nkume krisolaịt. Elu afọ ya bụ efere ọdụ e ji safaya kpuchie.Ụkwụ ya bụ ogidi e ji mabụl rụọ nke ntọala ya bụ ọlaedo a nụchara anụcha. O yiri Lebanọn, o nweghị atụ, dị ka osisi sida.Okpo ọnụ ya dị ụtọ nke ukwuu, ihe niile banyere ya magburu onwe ya. Ụmụ nwaanyị Jeruselem, ọ bụ onye a bụ onye m hụrụ nanya, ọ bụkwa ya bụ enyi m nwoke. 